Alphonse Massamba-Débat

Alphonse Massamba-Débat (Nkolo, 1919 edo 1921eko otsailaren 11 – Brazzaville, 1977ko martxoaren 25a) Kongoko Errepublikako 2. presidentea izan zen.

Lari etniaren kidea izan zen. Txaden irakasle aritu zen 1945 eta 1948 bitartean eta Kongon 1948tik aurrera. 1967an Fulbert Youlouren alderdian afiliatu zen eta bi urte geroago Hezkuntza ministro izendatu zuten. Youlouren aurkako estatu-kolpearen ondoren 1963ko abuztuaren 16an presidente izendatu zuten. Sozialismo zientifikoaren, nazionalizazioen eta alderdi bakarraren politika ezarri zuen. SESB-rekin eta Txinarekin lerrokatu zen eta gerrilla komunistak Kongoko Errepublikan hartu zituen. Kubako laguntzarekin miliziak osatzen ere saiatu zen, baina altxamendu militar batek altxatuen eskariak onartzera behartu zuen. 1968an Marien Ngouabi atxilotu, Batzar Nazionala desegin eta konstituzioa bertan behara utzi zuen, baina bi hilabete geroago Ngouabik kargutik kendu zuen. Ngouabiren erailketaren ondoren, 1977ko martxoaren 25 gauean exekutatu egin zuten.

Kategoria:Kongoko Errepublikako politikariak
Kategoria:Exekutatutako politikariak
Kategoria:Estatu-kolpe bidez boterea eskuratu zuten liderrak
Kategoria:Brazzavillen hildakoak